Diari Oficial de la Generalitat Valenciana


Sumari del DOGV 2452, del 17-02-1995 (1995/833872)

ORDRE de 10 de febrer de 1995, de la Conselleria de Cultura, per la qual es deleguen en els directors generals del departament, en la Secretaria General Administrativa i en els directors territorials determinades atribucions.
---------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/02/10/(1)/dof/vci/html**

### Dades del document

Número de DOGV
:   2452

Data del DOGV
:   17-02-1995

Secció del DOGV
:   DISPOSICIONS GENERALS

Número del document
:   1995/833872


Data del document
:   10-02-1995

Organisme emissor
:   Conselleria de Cultura

Tipus de document
:   Ordre

Anàlisi jurídica

ORDRE de 10 de febrer de 1995, de la Conselleria de Cultura, per la qual es deleguen en els directors generals del departament, en la Secretaria General Administrativa i en els directors territorials determinades atribucions.   
Per ordre de 3 d'agost de 1993, de la Conselleria de Cultura, es deleguen en el secretari general determinades atribucions, entre les que hi ha l'exercici de les facultats ordinàries de contractació administrativa i de contractes subjectes a dret privat, dins dels límits legals i pressupostaris, i també l'autorització de despeses, la disposició de crèdits i la proposta de pagaments, dins dels límits legals i pressupostaris.  
Els principis de celeritat i eficàcia, que han de presidir l'activitat administrativa, aconsellen delegar també en els directors generals, en la Secretaria General Administrativa i en els directors territorials determinades atribucions.  
Per això, d'acord amb els articles 35 i 68 de la Llei de la Generalitat Valenciana 5/1983, de 30 de desembre, de Govern Valencià, i amb els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú,  
ORDENE:  
Primer  
Es deleguen en els directors generals de la Conselleria de Cultura, dins l'àmbit funcional de cada un:   
1. L'exercici de les facultats ordinàries en matèria de contractació administrativa i de contractes subjectes al dret privat, quan el pressupost no supere un milió de pessetes i corresponga a crèdits consignats en els capítols II i VI dels pressupostos de la Conselleria.  
2. L'autorització de despeses, la disposició de crèdits i la proposta de pagaments corresponents als capítols II i VI del pressupost, fins al límit màxim d'un milió de pessetes.  
Segon  
Es deleguen en els directors territorials de la Conselleria de Cultura i en la Secretaria General Administrativa, dins l'àmbit funcional de cada un:  
1. L'exercici de les facultats ordinàries en matèria de contractació administrativa i de contractes subjectes al dret privat, quan el pressupost no supere les cinc-centes mil pessetes i corresponga a crèdits consignats en el capítol II dels pressupostos de la Conselleria.  
2. L'autorització de despeses, la disposició de crèdits i la proposta de pagaments corresponents al capítol II del pressupost, fins al límit màxim de cinc-centes mil pessetes.  
Tercer  
Aquesta delegació d'atribucions podrà ser revocada en qualsevol moment per l'òrgan delegant, d'acord amb l'article 68.5 de la Llei 5/1983, de 30 de desembre, de Govern Valencià.  
Quart  
D'acord amb l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les atribucions que es deleguen per aquesta ordre podran ser avocades en els termes i amb els requisits que estableix l'esmentat article.  
Cinqué  
Les resolucions administratives que s'adopten per delegació hauran d'indicar expressament aquesta circumstància i es consideraran dictades per l'òrgan delegant, sense que siga possible la delegació de les competències delegades.  
Sisé  
Les resolucions que es dicten en virtut de la delegació conferida per aquesta ordre posen fi a la via administrativa i contra aquestes s'hi podrà interposar un recurs contenciós administratiu.  
DISPOSICIONS FINALS  
Primera  
Aquesta delegació d'atribucions es confereix sense perjudici de les que s'atorguen al secretari general per l'Ordre de 3 d'agost de 1993, de la Conselleria de Cultura (DOGV núm. 2.101).  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
València, 10 de febrer de 1995  
La consellera de Cultura,  
PILAR PEDRAZA MARTíNEZ


Còpia Permalink ELI